Diari Oficial de la Generalitat Valenciana


Sumari del DOGV 8226, del 02-02-2018 (2018/975)

Extracte de la Resolució de 29 de desembre de 2017, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a fomentar la contractació de persones amb diversitat funcional o malaltia mental en l'àmbit territorial de la Comunitat Valenciana, regulades en l'Ordre 7/2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/975


Data del document
:   29-12-2017

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 29 de desembre de 2017, del director general del Servei Valencià d'Ocupació i Formació, per la qual es convoquen per a l'exercici 2018 les subvencions destinades a fomentar la contractació de persones amb diversitat funcional o malaltia mental en l'àmbit territorial de la Comunitat Valenciana, regulades en l'Ordre 7/2016. [2018/975]  
BDNS (identif.): 384327.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris i condicions  
Qualsevol entitat ocupadora de naturalesa jurídica privada, incloses les persones treballadores autònomes, amb àmbit d'actuació a la Comunitat Valenciana, que després de la publicació de la convocatòria contracten persones amb malaltia o trastorn mental.  
  
Segon. Objecte  
La convocatòria té per objecte la concessió de subvencions per a fomentar la contractació indefinida inicial de persones amb diversitat funcional o persones amb malaltia o trastorn mental, així com la contractació temporal i la conversió a indefinit de contractes temporals de persones amb diversitat funcional severa en l'àmbit territorial de la Comunitat Valenciana.  
  
Tercer. Bases reguladores  
Ordre 7/2016, de 29 de juny, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa de foment d'ocupació per a la concessió de subvencions per la contractació de col·lectius vulnerables, publicada en el Diari Oficial de la Generalitat Valenciana de 7 de juliol de 2016.  
  
  
Quart. Quantia  
1. L'import global màxim estimat per a finançar aquestes subvencions serà d'1.400.000 euros, condicionat a l'existència de crèdit adequat i suficient en el pressupost del SERVEF per a 2018.  
2. El percentatge del salari mínim interprofessional establit en l'article 4.2 de l'Ordre 7/2016 s'eleva al 80 % específicament per al col·lectiu de persones amb malaltia o trastorn mental. Per tant, en el cas de contractació indefinida inicial a jornada completa de persones amb diversitat funcional o de persones amb malaltia o trastorn mental, l'import de la subvenció ascendirà a 8.242,08 euros. Si en la persona contractada concorre addicionalment la condició de víctima de la violència sobre la dona o la de persona amb diversitat funcional severa, l'import ascendirà a 10.302,6 euros.  
En el cas de contractació temporal a jornada completa de persones amb diversitat funcional severa per un període d'entre 3 i 9 mesos, l'import de la subvenció serà el resultat de multiplicar 858,55 euros pel nombre de mesos de manteniment del contracte.  
En el cas de conversió a indefinit a jornada completa de contractes temporals de persones amb diversitat funcional severa, l'import de la subvenció ascendirà a 10.302,6 euros.  
Els contractes a temps parcial de com a mínim 30 hores setmanals (15 hores setmanals en el cas de persones amb diversitat funcional severa) resultaran subvencionables amb reducció proporcional de la subvenció.  
  
Cinqué. Termini de presentació de sol·licituds  
El termini per a la presentació de les sol·licituds s'iniciarà l'endemà de la publicació d'aquest extracte en el Diari Oficial de la Generalitat Valenciana i finalitzarà el 20 de setembre de 2018.  
  
València, 29 de desembre de 2017.- El director general del SERVEF: Enric Nomdedéu i Biosca.  
  
  
  
  
  
  
  
La convocatòria a què fa referència aquest extracte pot consultar-se en aquest diari.  
La convocatoria a la que hace referencia el presente extracto puede consultarse en este mismo diario.  
  
  
http://www.dogv.gva.es/datos/2018/02/02/pdf/2018\_972.pdf